cyanic-selkie/wikianc huggingface dataset:
Vinkelengmåler
Vinkelengmåler (Idaea aversata) er en sommerfugl i gruppen av de egentlige målere (Geometridae). Denne svært variable arten finnes nord til Nord-Trøndelag i Norge og er trolig den vanligste arten i slekten engmålere her til lands.
Utseende
En middelsstor (vingespenn 23 – 31 mm), slank, lyst gulbrun måler. Begge vingepar har tre smale, brune tverrbånd, det innerste ofte noe utydelig. Området mellom de to ytterste tverrbåndene er ofte mørkere enn resten av vingen og kan være nesten svart. Larven er mørkt gråbrun, gulbrun på de bakerste kroppsleddene.
Flikengmåler
Flikengmåler (Idaea emarginata) er en sommerfugl i gruppen av de egentlige målere (Geometridae). Denne arten, som kan kjennes fra beslektede arter på at vingene er flikete, er bare funnet i Østfold og Vestfold i Norge.
Utseende
En liten til middelsstor (vingespenn 20 – 25 mm), slank, lyst gulbrun måler. Vingene er tydelig flikete, særlig hos hunnen. Begge vingepar har to smale, brune tverrstriper, mellom disse er den en mørk flekk og ofte også et diffust, mørkere tverrbånd. Larven er grønnlig brun, på ryggen av hvert kroppsledd med en timeglassformet, mørk tegning.
Levevis
Arten finnes helst på litt fuktige steder, i fuktig løvskog, våtenger og myrer. Larvenes næringsplante er usikker, de antas å kunne leve på maurer (Galium spp.), vindel (Convolvulus spp.), or (Alnus spp.) og hassel (Corylus avellana). De voksne målerne flyr om natten i juni – august og kommer gjerne til lys, men skremmes også lett opp om dagen. Biotopen er fuktig løvskog, våte enger og myrkanter.
Utbredelse
Arten forekommer over det meste av Europa. I Norge er arten kjent fra cirka 20 lokaliteter rundt midtre og ytre Oslofjord. I 2019 ble et enkelt eksemplar funnet mye lenger vest, på Tromøya i Arendal.
Rødlistevurdering
Arten er lokal og uregelmessig i sin opptreden. Enkelte år kan den finnes i antall på sine lokaliteter, andre år er den helt borte. På grunn av sin beliggenhet, er artens levesteder i Norge utsatt for sterkt press i form av utbygging, drenering og andre inngrep. Dette førere til reduksjon og fragmentering av artens forekomster.
Episode II
Episode II er et album fra Safri Duo som ble utgitt i 2001.
Flikengmåler
Rødlistevurdering
Arten rødlistes i 2021 som sterkt truet EN.
Jaakkima
Jaakkima (tidligere: Jaakimvaara) er en tidligere finsk kommune som lå i Viborgs län. Kommunen lå ved innsjøen Ladoga i det området som ble avstått til Russland i 1944. Jaakkima hadde innbyggere i 1939. Jaakkima var omegnskommune til Lahdenpohja.
Jaakkima ligger i dag i Lakhdenpokhja rajon i den russiske republikken Karelia.
Du Fu
Du Fu (kinesisk: 杜甫, pinyin: Dù Fǔ, W.-G.: Tu Fu, stilnavn: Zimei (子美, Zǐměi); født 12. februar 712 i Gongyi i Henan i Kina, død 770 i Leiyang) var en kinesisk dikter i Tang-dynastiet, kjent for sine shi-dikt (særlig jintishi-lüshi).
Pengjiang
Pengjiang (kinesisk: 蓬江区; pinyin: Péngjiāng Qū) er et bydistrikt sentralt i byprefekturet Jiangmen i provinsen Guangdong i Folkerepublikken Kina.
Shunde
Shunde (kinesisk: 顺德区; pinyin: Shùndé Qū, kantonesisk: Seuhn Dak) er et bydistrikt i byprefekturet Foshan i provinsen Guangdong i Folkerepublikken Kina.
Befolkningen var på 1,068,426 innbyggere i 1999.
Det store kjøkkenindustrikonsernet Midea har hovedkontor i Shunde, likeså klimaanleggprodusenten Galanz.
Jernbane
Høyhastighetsbanen Guangzhou–Zhuhai Intercity Mass Rapid Transit betjener byen.
Vei
Kinas riksvei 105 løper gjennom fylket. Denne viktige trafikkåren begynner i Beijing, løper sørover og ender ved kysten i Zhuhai. Den går innom større byer som Tianjin, Dezhou, Jining, Shangqiu, Jiujiang, Nanchang og Guangzhou.
Pengjiang
Det har et areal på 325 km² og teller ca. 430 000 innbyggere.
Selve storbyen Jiangmen er delt i to bydistrikter, Pengjiang og Jianghai, som ligger på hver sin side av floden Peng.
Du Fu
Liv og virke
I sin samtid og umiddelbart etter sin død var ikke Du Fu særlig verdsatt, noe som antagelig var på grunn av hans uvante og innovative stil. Hans innflytelse vokste imidlertid med tiden. Politisk konservative kinesere ble tiltrukket av han troskap mot den bestående orden, mens de radikale satte pris på hans engasjement for de fattige. Litterært konservative beundret hans mesterlige teknikk, litterært radikale ble inspirert av hans innovasjoner.
Sammen med Li Bai kalles han ofte for den fremste kinesiske poeten. Hans egen, fremste målsetning var å hjelpe sitt land ved å bli en fremragende tjenestemann, men han mislyktes i å oppnå dette. Hans liv, likesom hele landet, ble ødelagt av et blodig opprør ledet av guvernøren An Lushan i 755, og de siste 15 år av hans liv bestod nesten utelukkende av uro. På grunn av disse uroligheter var han i ti år på vandring i Kina og fikk innblikk i folkets nød. Han var i en periode også hoffdikter.
Trass i at han til å begynne med ikke nøt noen særlig popularitet, skulle hans verk få en stor innvirkning på både kinesisk og japansk kultur. Han har av kinesiske kritikere blitt kalt for poet-historiker og for den vise poeten mens han for vestlige lesere er blitt presentert som «Kinas» Vergil, Horats, Ovid, Shakespeare, John Milton, Burns, Wordsworth, Béranger, Hugo eller Baudelaire. Omkring 1400 av hans dikt er blitt bevarte.
Hans diktning er representert i den viktige 1700-talls-antologien Tre hundre Tang-dikt.
Beskrivelse av diktningen
Du Fu behersket både den nye (jintishi) og den gamle (gushi) dikterstil, men regnes fremfor alt som mester innen «streng stil» (lüshi). I denne stilen skal det settes opp åtte parvise linjer med fem eller syv skrifttegn, slik at det tredje og det fjerde par danner både grammatiske og innholdsmessige paralleller, og dessuten tonelagene følger et strengt fastlagt skjema. Ettersom uttalen av kinesisk har endret seg siden Tang-tiden (blant annet er én av tonene bortfalt) er akkurat denne kvaliteten ikke alltid hørbar ved deklamasjon i moderne standardkinesisk.
I motsetning til Li Bai lar Du Fu ofte sine verk uttrykke politisk protest. Du Fu kan beskrive sosial urett, hungersnød og kaos slik den fremstår for vanlige mennesker.
Såner
Såner er et sogn (kirkelig definert område) i Vestby kommune, Akershus. Såner omfatter den sørligste delen av kommunen delvis i tettstedene Son/Store Brevik og Hølen. Såner i areal utgjør 44 km2. Like øst for den tidligere Såner stasjon på Østfoldbanen ligger Såner kirke. Like ved Såner kirke fant også Såner ungdomsskole sted. Såner hadde sterk boligbygging og befolkningsvekst i 1970- og 1980-årene. Navnet er ikke sikkert forklart.
Du Fu
Beskrivelse av diktningen
Det som i dag regnes som standardversjonen av hans verk, er kompilasjonen av Qiu Zhaoao (1638-1713), som omfatter 23 bind.
Noen oversettelser
De beskrevne trekkene med stavelser, parallelle stavelser, dobbeltbetydninger, tonelag gjør at rikdommen i Du Fus dikning rett og slett ikke lar seg gjenskape fullt ut i oversettelser. Derfor er alle oversettelser i en viss grad approksimeringer, der oversetteren har måttet velge på hvilke punkter han skal ta seg de største friheter.
Francis Ford Coppola
Francis Ford Coppola (født 7. april 1939 i Detroit i Michigan) er en amerikansk filmregissør, produsent og manusforfatter. Han er kjent blant annet for sin regi av Gudfaren-trilogien. Han ble nominert til Oscar for Beste regi for Gudfaren, men vant den ikke. Gudfaren vant Beste film og Beste adapterte manus (Coppola og Mario Puzo). For oppfølgeren, Gudfaren del 2 (1974) vant han Oscar for beste regi. Coppola er far til skuespillerinnen og regissøren Sofia Coppola, bror til skuespillerinnen Talia Shire og onkel til skuespilleren Nicolas Cage.
Bakgrunn
Francis Ford Coppola var sønn av musikeren og komponisten Carmine Coppola og den italienske skuespilleren Italia Pennino i Detroit. Hans storebror August Floyd Coppola ble far til skuespilleren Nicolas Cage. Hans søster er Talia Shire. Mellomnavnet Ford kommer av at faren var arrangør av Ford Sunday Evening Hour på CBS Radio. Umiddelbart etter Francis' fødsel flyttet familien til New York City.
Utdannelse
Han ble innskrevet på New York Military Academy, der faren håpet at han skulle lære seg å spille tuba. Han gjorde det godt på skolen, men brøt av etter 18 måneders High School og trakk seg tilbake til Manhattan. Han vendte tilbake til High School, og spilte da igjen tuba, og komponerte sine første egne stykker.
Han fikk så studiestipend til Hofstra University, der broren tidligere hadde studert. Der gikk han på teaterseminarer og iscenesatte sine første scenefremtredender. En film som gjorte sterkt inntrykk på han den gang, var Sergej Eisensteins Oktober: Ti dager som rystet verden (1927).
Etter dette studiet begynte han i 1959 på University of California, Los Angeles' filmhøyskole (UCLA School of Theater, Film and Television). Der ble han kjent med den uavhengige filmprodusenten Roger Corman og ble hans assistent. Han hjalp Corman med å produsere noen filmer, blant annet Battle Beyond the Sun, og fungerte da både som filmmanusforfatter, produksjonsassistent, lydregissør og regissør, og lærte seg på den måten alle sider av en filmproduksjon. I studietiden laget han også flere lavbudsjettsfilmer i skrekk- og pornosjangeren; dels som regissør, dels som manusforfatter.
Etablering i filmbransjen
Francis Ford Coppolas avgangsfilm ved UCLA het You're a Big Boy Now (1966). Takket være den ble han engasjert av Warner Bros. til å regissere Broadway-suksessen Finian's Rainbow, et teaterstykke fra 1947. I juni 1968 begynte Coppola med innspillingen av Finian's Rainbow og møtte da George Lucas, som hadde vunnet et «Samuel Warner Memorial»-stipend som innebar at han kunne få følge en av Warner Bros.' filmproduksjoner for å lære mer om bransjen. Lucas valgte seg Finian's Rainbow. Coppola engasjerte Lucas som assistent i filmingen av Finian's Rainbow. Filmen ble en fiasko, og dessuten bidro et element av handlingen til at han ble beskyldt for rasisme.
Men ut av det hele var det oppstått et vennskap mellom Coppola og Lucas. Regissøren fortalte Lucas at han aktet å produsere en road movie på grunnlag av novellen Echoes, som han selv hadde skrevet. The Rain People forteller om en gravid kvinne som forlates midt på natten av sin ektemann. Hun begir seg så ut på en reise uten mål sammen med en boms. Coppola ville ha med seg Lucas på reise fra New York til Nebraska og filme det hele underveis sammen, helst helt uavhengig av Hollywoods filmstudioer. Ettersom Lucas på den tid selv ville begynne på sitt eget prosjekt THX 1138, kom Coppola med et tilbud: Han ville sikre Lucas en avtale med Warner Bros.-Seven Arts, så Lucas skulle få betalt for å skrive dreieboken til THX 1138. Slik kunne Lucas ledsage Coppola som assistent for The Rain People og samtidig på reisen arbeide på THX 1138.
Coppola, som lenge hadde ønsket å bli uavhengig av Hollywoods filmindustri, foreslo for Lucas at de skulle starte sitt eget filmstudio. Coppola undersøkte også andre uavhengige studioer, som Lanterna Films i Danmark, og fikk der en zoetrop som gave ved besøket. Kort etter bestilte han og Lucas sitt eget filmutstyr og fant passende lokaler i San Francisco i 1969. Så startet de studioet American Zoetrope.
Videre karriere
Så fikk han et uimotståelig tilbud om å filme mafiaeposet The Godfather av 1972, etter en roman av Mario Puzo. Dette ble hans gjennombrudd som regissør. Oppfølgeren to år etter ble også en stor suksess. Coppolas siste store suksess var så i 1979 Vietnam-eposet Apocalypse Now, der stjernene Marlon Brando og Robert Duvall fra Gudfaren også var ledende skuespillere. Innspillingen av denne antikrigsfilmen varte fra 1976 til 1979, og det var til tider konflikter mellom ham og United Artists. Filmen ble likevel en stor økonomisk og kunstnerisk suksess. Apocalypse Now fikk også en varig kultstatus.
Etter den kostbare fiaskoen One from the Heart (1982) innspilte Coppola slike filmer som kunne innbringe nok til å kvitte seg med gjelden. I 1983 kom på bakgrunn av S. E. Hinton romaner, Coming-of-Age-filmene The Outsiders og Rumble Fish. Skuespillerne, blant dem Brat Pack, var unge stjerner den gang. The Outsider fikk svake kritikker, men innbragte masse penger, mens den svart-hvite Rumble Fish ikke slo an. Hans The Cotton Club, som han hadde store forhåpninger til, ble også en fiasko, og Coppola spilte så inn Peggy Sue Got Married. Han var imidlertid havnet i en fiaskospiral; lite hjalp.
Dermed lot han seg overtale til å produsere Gudfaren 3. Kritikerne var mellomfornøyde. Slik var det også med barnefilmen Jack med Robin Williams og John-Grisham-filmatiseringen Regnmakeren. I 2007 kom den mer personlige filmen Youth without Youth, om alder, død, angst, kjærlighet, språk, prehistorie, drøm, reinkarnasjon og atomvåpen. Den var digitalt innspilt og ble høyt verdsatt i Les Cahiers du cinéma, men i USA slo den ikke an.
Coppola produserte mange filmer for andre regissører, som George Lucas' American Graffiti (1973), Akira Kurosawas Kagemusha (1980), Godfrey Reggios Koyaanisqatsi (1983), Paul Schraders Mishima: A Life in Four Chapters (1985) og Tim Burtons Sleepy Hollow (1999). Jack Claytons prisbelønte The Great Gatsby (1974) var det Coppola som skrev dreieboken til. Han klarte med denne å adaptere til Hollywoods behov en film som var tro mot Fitzgeralds roman, noe blant annet Truman Capote ikke hadde fått til.
Det Coppola senere skulle ta inn penger på, ble fremfor alt hans vingods.
NOU 1985: 21, Læreutvalget
Læreutvalget var et offentlig utvalg som på 1980-tallet utredet spørsmålet om hvordan teologiske lærespørsmål skal behandles i Den norske kirke.
Utvalget definerte lærebegrepet som ”den språklige og tankemessige utforming av troens innhold”, men understreket at når man i utredningen talte om læren, var det ”utelukkende i betydningen de grunnleggende spørsmål i sentrum av kirkens tro.” Når utvalget fant det nødvendig å påpeke dette, var det fordi lærebegrepet etter utvalgets oppfatning ofte ble brukt på en måte som syntes å være negativt ladet, idet det gjerne ble assosiert i retning av bokstavtro, formalisme o.l. Utvalget framhevet at læren er noe annet enn et system av læresetninger. ”Læren avdekker det grunnleggende i kristendommen, selve trosfundamentet.”
Utvalget pekte også på at begrepet ”lærevern” ofte ble ensidig negativt forstått, og understreket at den viktigste form for lærevern er den positive og langsiktige læreomsorg som består i rett forkynnelse av evangeliet og rett forvaltning av sakramentene. Samtidig vil det inntreffe situasjoner i kirkens liv hvor det blir nødvendig med en læremessig avklaring, eller hvor det må fattes forvaltningsvedtak som har læremessige implikasjoner.
Utvalget gjennomgikk et bredt materiale som viste hvordan ulike typer læresaker var blitt behandlet, og konkluderte med at ingen eksisterende kirkelige organer fullt ut oppfylte de betingelser som utvalget mente måtte være til stede hos den instans som skulle være ansvarlig for behandling av læresaker i kirken. Læreutvalget la på dette grunnlag fram et forslag til behandling av læresaker som svarte til den avgjørende rolle som spørsmål omkring kirkens tro og bekjennelse har i kirkens liv, og som kunne ivareta det hensyn at kirken selv må få avgjøre spørsmål av teologisk art og karakter.
Konkret foreslo utvalget opprettet et nytt organ – Den norske kirkes lærenemnd – til å forestå behandlingen av læresaker i kirken. Utvalget la fram forslag til hvordan en slik nemnd skulle opprettes, hvordan den skulle sammensettes, hvilke organer som skulle kunne forelegge sak for læreorganet m.m. Utvalget mente at den foreslåtte lærenemnda ble opprettet ved lov, og la fram forslag til ny lovtekst i kirkeloven som ville gi den nødvendige lovhjemmel for lærenemnda. Et sentralt punkt i utvalgets forslag var at samtidig som lærenemnda skulle være et selvstendig organ, skulle nemnda ikke ha noen forvaltningsmyndighet.
Utvalgets forslag ble noen år senere fulgt opp med den nødvendige endring av Lov om Den norske kirkes ordning og opprettelsen av Den norske kirkes lærenemnd – stort sett i samsvar med utvalgets forslag.
Tone Klev Furnes
Tone Klev Furnes (født 8. mars 1964) er utdannet kunsthistoriker, cand. philol. fra Universitetet i Oslo (1999). Hun skrev sin hovedfagsavhandling om Amaldus Nielsen (1838-1932) og hans plass i norsk kunsthistorie. Avhandlingen ble utgangspunktet for hennes første kunstnerbiografi: Amaldus Nielsen (1838-1932) Kystens maler, på Dreyer Forlag i 2000. Hun er da også faglitterær forfatter (NFF), og er kjent for sine kunstfaglige bøker som handler om kunstnere, født og oppvokst i hennes egen hjemby Mandal. Blant dem er Adolph Tidemand (1814-1876), Amaldus Nielsen (1838-1932), Gustav Vigeland (1869-1943), Emanuel Vigeland (1875-1948) og Olaf Isaachsen (1835-1893).
Tone Klev Furnes er også utdannet spesialpedagog fra Høyskolen i Telemark. I 17 år arbeidet hun i skoleverket; som lektor og spesialpedagog og i administrative stillinger. I dag arbeider hun som seniorrådgiver kultur i Agder og Telemark bispedømme.
I 2013 utkom hennes kunstnerbiografi om Emanuel Vigeland. For denne boka fikk Tone Klev Furnes Sørlandets litteraturpris i 2014.
Levermyr Stadion
J.J. Ugland Stadion – Levermyr er et fotball- og friidrettsbaneanlegg i Grimstad, innviet i 1983 under navnet «Levermyr Stadion» Dog hadde banen blitt brukt til fotball i mange år før 1983.
Tribuneproblemer og navnskifte
Levermyr Stadion fikk problemer etter at stadion ble anslått som i for dårlig stand av Norges Friidrettsforbund i 2005, og stadionet fikk lisensen sin trukket tilbake. Den 28. november 2007 ble det bestemt at Levermyr Stadion skulle utbygges for å passe til Norges Fotballforbunds krav. Skipsreder Johan Jørgen Ugland lånte kommunen tyve millioner kroner for å oppruste tribuneanlegget slik at det skulle holde kravene fra Norges Fotballforbund. Utbyggingen begynte i 2009, og Ugland sa seg villig til å dekke inntil syv millioner av beløpet over tyve millioner. Den 3. mai 2010, omtrent en måned etter Uglands død, vedtok kommunestyret i Grimstad å omdøpe Levermyr stadion til «J.J. Ugland Stadion – Levermyr», rett før nyåpningen av stadionet samme måned.
Danckert Danckertsen Krohn
Danckert Danckertsen Krohn (født 1726, død 1795) var hoffagent i Bergen. Han var eldste sønn av Claus Krohn (1691–1744) og Gedske Danckertsen (1701/1702–1771). Hans far, kjøpmann Claus Krohn kom til Bergen i 1710 fra Dietrichshagen ved Rostock. Danckert var født i Bergen, og som 16-åring reiste han til Tyskland og var der til han som 19-åring kom tilbake til Bergen for å arbeide i farens handelshus ved Jakobsfjorden og Bellgården ved Det tyske Kontor. I 1734 fikk han borgerskap og begynte sin egen forretning. I 1753 giftet han seg med Anna Pegelau (1735–1756). I 1757 ble han som enkemann gift med Johanne Margrethe von der Ohe (1728–1804). Tittelen hoffagent fikk han i 1782. Mange eiendommer i og ved Bergen var i hans eie, bl.a. Lungegaarden, der han bodde og Fjøsanger gård. Sammen med broren, etatsråd Wollert Krohn, ble de regnet som Bergens største og rikeste kjøpmenn i sin tid. Sammen eide de gårdene Landås, Haukeland, Solheim, Nordås, Sørås, Stend og Espeland. Danckert Krohn skal ved sin død ha etterlatt seg verdier for 350 000 riksdaler. I dag forbindes navnet kanskje først og fremst med bygget som bærer hans navn, Danckert Krohns stiftelse, samt Danckert Krohns gate like ved.
Episode II – The Remix Edition
Episode II – The Remix Edition er et remix-album fra Safri Duo og ble utgitt i 2002.
Sporliste
CD 1 CD 2
Eksterne lenker
Episode II - The Remix Edition
Markandeya-Purana
Markandeya-Purana (sanskrit मार्कण्‍डेय पुराण) er en hellig tekst innen hinduismen, og er en av de atten Mahapuranaene. Teksten er utformet som en dialog mellom vismannen Markandeya og Jaimini, som er en av Vyasas disipler.
Teksten er vanligvis datert til ca år 600, men består som de fleste puranaene av tekst som er utformet gjennom lang tid. Verket omfatter i sin helhet ca 9 000 vers, fordelt på 137 kapitler.
Puranaen har tre hoveddeler. I kapitlene 4-44 blir Jaimini undervist av «de fire kloke fuglene» fra Vindhyafjellene. Kapitlene 53-100 omhandler Manus fjorten tidsaldre. Et selvstendig element i denne delen av teksten er de tretten kapitlene 81-93, som utgjør Devimahatmya, «Hyllesten til Gudinnen», en tekst som ofte gjengis frittstående. Kapitlene 111-137 er slektstavler.
Et lite utdrag fra Devimahatmya er oversatt og publisert på norsk i Bhagavadgita og andre hinduistiske skrifter.
Baker Brun
Baker Brun, etablert i 1893, er en bakeribedrift i Bergen, startet av Ferdinand Brun. Bedriften drifter 22 bakeriutsalg i Bergensområdet samt på Stord.
Historie
Ferdinand Brun var sønn av Christhoper Brun, kolonialkjøpemann, barnebarn av stiftsprost Christen Brun og oldebarn av dikterbispen Johan Nordahl Brun. Ferdinand hadde gått læretid i bakerfaget hos Dietlef Martens, og hadde jobbet i bakerier i både datidens Kristiania, København, Hamburg, Leipzig og Dresden.
I 1949 døde Ferdinand Brun, men han etterlot seg ingen livsarvinger. Bedriften ble lagt ut for salg, og Ingvald Bore og svigersønnen Johannes Alsaker (begge fra Stord), kjøpte bakeriet. Alsaker drev så bedriften videre under navnet Ferdinand Brun Eftf., sammen med sin svoger Johan Bore. Disse drev bakeriet frem til 1981, da to av Alsakers sønner, Gunnar Johan og Martin, tok over.
Ken Vedsegaard
Ken Vedsegaard (født 14. oktober 1972) er en dansk skuespiller. Han begynte sin karriere som barneskuespiller, og fullførte sin formelle skuespillerutdannelse ved Aarhus Teater i år 2000. Vedsegaard fikk sitt store gjennombrudd i rollen som Erik i TV-serien Krøniken. Før det hadde han hatt en rekke mindre roller i TV, film og teater. Etter Krøniken har han også hatt andre større roller.
Tehreek-e-Nafaz-e-Shariat-e-Mohammadi
Tehreek-e-Nafaz-e-Shariat-e-Mohammadi (TNSM) betyr Bevegelsen for Håndhevelse av islamsk lov og er en militant gruppering med tilhold i Pakistan.
Gruppen har som målsetting å håndheve de islamske sharia-lovene i Pakistan. Denne opprørsgruppen tok over mye av Swatdalen i 2007. Den ble grunnlagt av Sufi Mohammad i 1992 etter at han brøt med terrorgruppen Jamaat-e-Islami
Organisasjon ble forbudt av daværende president Pervez Musharraf nesten med en gang gruppen ble grunnlagt. Organisasjonen er mest aktiv i områdene langs grensen mellom Pakistan og nabolandet Afghanistan. Spesielt aktive er de i Swatdalen og Malakand men også i Dargai og Chenagai. Gruppen støtter og samarbeider ofte med andre terrorgrupper som Taliban og Al-Qaida i nabolandet Afghanistan.
Gruppen har flere ganger blitt beskrevet som «en av de farligste religiøse militante grupperingene» som holder til i Pakistan. Grunnleggeren deres Sufi Mohammad ble fengslet kort tid etter grunnleggelsen av TNSM. Arrestasjonen og fengslingen skjedde etter at han hadde sendt tusenvis av frivillige pakistanere til Afghanistan for å slåss mot de USA-ledene koalisjonsstyrkene.
Da Mohammad ble satt i fengsel overtok Maulana Fazlullah – sønnens svigersønn – ledelsen av gruppen. Sufi Muhammed ble løslatt igjen i 2008 etter at han vedtatt at han ikke skulle gripe til voldelige midler mot myndighetene igjen.
Som en del av gruppens hovedmål angående håndhevelsen av sharia-lovene så har gruppen gjentatte ganger bombet forskjellige jente-skoler og de har plassert bomber i butikker som blant annet selger filmer og musikk. Fazlullah har også brukt mange av sine radiosendinger for å oppfordre jenter som fremdeles går på skole om å ha hele kroppen dekket med hijab og aller helst burka.
Gruppen har i en av sine akjsoner blant annet brukt store mengder dynamitt for å ødelegge ansiktet på en 23 fot høy kolossal statue av en sittende Buddha. Så sent som i januar 2009 hadde Tehreek-e-Nafaz-e-Shariat-e-Mohammadi etablert flere islamske domstoler som håndhever de strenge sharia-lovene og som sørger for at folk som våger å krenke islams strenge æreskodekser blir hardt straffet.
Rolf Svinndal
Rolf Carl Svinndal (født 4. desember 1905, død 5. juni 2000) var en norsk forretningsmann i tekstil-bransjen, direktør for likvidasjonsstyret under andre verdenskrig og sportsseiler.
Svinndal var gjennom sin seiler-hobby venn av kong Olav V.
Som direktør i Likvidasjonsstyret for inndratte jødiske formuer mottok Svinndal årslønn på 15,000 kroner. Styremedlemmer fikk utbetalt 18,000 kroner i året, på en tid da en lektors årslønn lå rundt 4,000 kroner.
Rolf Svinndals far, Ludvig Svinndal, overtok Dressmagasinet, som hadde tilhørt de jødiske familiene Steinman og Plavnik.
Ludvig Svinndal ble etter krigen dømt til fem års tvangsarbeid, inndragning av 15,000 kr og 45,000 i erstatning.
Naturbakke
Naturbakke er innen skihopping en betegnelse på hoppbakker der både tilløpet (ovarennet), unnarennet og sletta i størst mulig grad følger den naturlige terrengformen. Verdens største naturbakke er skiflygingsbakken Kulm i Tauplitz i Østerrike. Andre store naturbakker er Gross-Titlis-bakken i Engelberg i Sveits, Paul Außerleitner-bakken i Bischofshofen i Østerrike og Hochfirstbakken i Titisee-Neustadt i Tyskland.
Christian Gottfried Körner
Christian Gottfried Körner (født 2. juli 1756 i Leipzig, død 13. mai 1831 i Berlin) var en tysk forfatter, jurist, dommer og frimurer. Han var utgiver av den første fullstendige utgaven av vennen Friedrich Schillers verk, og av sin sønn Theodor Körner etterlatte dikt. Schiller diktet «Ode til gleden» for Körner.
Jenny Hansson
Jenny Hansson (født 26. august 1980) er en svensk langrennsløper. Hun representerer Åre Längdskidklubb i Jämtland.
Hansson vant Vasaloppet i 2011, ble nummer to i 2007 og 2008 og nummer fire i 2010. Hun vant Marcialonga i 2008 og 2010, og hun vant kvinneklassen i Birkebeinerrennet 2010. Hun vant FIS Marathon Cup sammenlagt i 2009 og 2010.
Hansson bestemte seg for å legge opp i mai 2013.
Josh Pauls
Josh Pauls (født 31. desember 1992) er en kjelkehockeyspiller fra USA.
Menongue
Menongue er en by i Angola med om lag 32 000 innbyggere (estimert for 2010). Byen er hovedstad i Cuando Cubango-provinsen.
Josh Pauls
Han deltok i de paralympiske vinterlekene 2010 i Vancouver, der USA vant gull. De slo Japan 2-0 i finalen.
Rio Grande (Rio Grande do Sul)
Rio Grande er en kommune i delstaten Rio Grande do Sul i sørregionen av Brasil.
Fylkesvei 422 (Oppland)
Fylkesvei 422 (Fv422) i Oppland gikk mellom Brynsbakken og Brattliflata i Nord-Fron kommune. Veien var 2,8 km lang.
Rongcheng (Jieyang)
Rongcheng (kinesisk: 榕城区; pinyin: Róngchéng Qū) er et bydistrikt i byprefekturet Jieyang i provinsen Guangdong i Folkerepublikken Kina.
Det har et areal på 347 km² og teller 746 354 innbyggere (2010).
Fylkesvei 422 (Oppland)
2019 ble veien del av fylkesvei 2608.
Tømmerholt Idrettslag
Tømmerholt Idrettslag (stiftet i 1946) er et idrettslag fra Tømmerholt, sørvest på Nøtterøy i Færder kommune Vestfold. Klubben driver med aktiviteter som blant annet fotball, håndball og ski.
Tømmerholt er Nøtterøys minste idrettslag. Klubbens farger på draktene er burgunderrød og hvite, mens shortsene er helhvite. Tømmerholt-dressen er blå.
Når ungdommen blir eldre, slutter flere og flere med idrett, og dette har ført til et samarbeidsprosjekt med de andre idrettslagene på øya. Når de forskjellige håndballagene når g/j 16-serien, kan de velge å bli slått sammen til N3T, som er et samarbeidsprosjekt mellom Tømmerholt og Nøtterøy IF, Tjøme IL og Teie IF.
Klubbhuset ble totalrehabilitert i 2011. Klubbhuset har nå to garderober med dusj, en stor forsamlingssal, et styre-/møterom og et moderne kjøkken. Kunstgressbanens adresse er Storebuktveien 2.
Fotball
Fotballgruppa trener hovedsakelig på Kunstgressbanen ved idrettshuset. Kunstgressbanen hadde byggestart november 2007. Åpningsfesten av den nye banen var 21. juni 2008. Sluttkostnaden ble på 5 272 057 kroner i tillegg til en dugnad på 500 000 kroner. Anlegget har kunstgresstype splittfiber fra PST-sport. Gresset har gode egenskaper, stor slitestyrke og oppleves som godt å spille på. Rundt arenaen er det 6 master med flomlys. Hver mast har 4000 W. Mastene kan styres individuelt etter flere lys-scenarier, med alt fra «kamplys hel bane» til kun «treningslys halv bane».
I tillegg til kunstgressbanen er det en treningsbane med naturgress på 60 x 90 meter bak idrettshuset.
Håndball
Håndballgruppa trener hovedsakelig i Wilhelmsenhallen.
Mikhail Sjtsjennikov
Sjtsjennikov har to ganger tatt VM-sølv på 20 km. Under OL 1996 i Atlanta ble Sjtsjennikov nummer to på 50 km. Innendørs har Sjtsjennikov flere gull (5 km og 20 km) fra VM og EM innendørs.
La Cygne kullkraftverk
La Cygne kullkraftverk er et kullkraftverk i Linn County, delstaten Kansas i det sentrale USA. Det har en installert produksjonskapasitet på 1575 MW, fordelt på 2 blokker / turbiner. Dette er delstatens nest største termiske kraftverk målt etter installert produksjonseffekt.
Anlegget ble bygget ut i årene 1973–1977. Brenselkilden er sub-bitumenøst kull. Utslippet av CO2 i 2006 var 10,275 mill. tonn.
Videodrome
Videodrome er en kanadisk science fiction-grøsser fra 1983 regissert av David Cronenberg. Filmen handler om en TV-sjef som trekkes inn i en verden av galskap og bisarre fantasier i jakten etter stadig sterkere kost å sende på kanalen. Hovedrollen spilles av James Woods, mens sentrale biroller spilles av Deborah Harry og Sonja Smits.
Handling
Max Rem leder kabelfjernsynskanalen Kanal 83. For å kunne hevde seg i konkurransen med alle de andre tilbudene markedet, har han funnet ut at det er nødvendig å satse mer utradisjonelt. Stasjonen hans sender derfor programmer med både mykporno og vold. Men han er stadig på jakt etter ny og kraftigere kost. En dag blir han gjort oppmerksom på noen signaler som er fanget opp fra en satellitt og som viser noe som fremstår som autentisk vold og tortur. Programmet kommer fra Pittsburgh og heter Videodrome. Max blir interessert i å komme i kontakt med produsenten, men blir advart, blant annet av agenten Marsha. Maxs venninne Nikki blir også interessert og reiser til Pittsburgh for å være med i programmet. Max får vite at volden og torturen er ekte og at det dreier seg om såkalt «Snuff-film». Samtidig med dette blir han dratt lenger og lenger inn i en bevissthet som gjør det stadig vanskeligere for ham å skille mellom fantasi og virkelighet. Etterhvert befinner han seg i en fantasiverden der de mest bisarre hendelser trer frem. Han klarer imidlertid å skjønner at manipulerte tv-bilder har plantet disse hallusinasjonene i ham.
Anmelderne og popularitet
Videodrome ble ingen kommersiell suksess, men ble forholdsvis godt mottatt av anmelderne, noe som gjenspeiles i at den har fått 80 % på Rotten Tomatoes.
Aftenposten gav den terningkast fem, mens VG, Dagbladet og Dagsavisen gav den tre.
Fylkesvei 2204
Strekningen ble opprettet 2019, og består av de tidligere fylkesvei 385 (Oppland) og fylkesvei 634 (Hedmark).
Kommuner og knutepunkter
Avstander i  km
Videodrome
Priser
Den ble kåret til årets Science fiction-film ved Brussels International Festival of Fantasy Film. Regissør Cronenberg vant prisen for beste regi ved kanadiske Genie Award.
Den ble ikke satt opp på norske kinoer, men ble utgitt på leievideo av Esselte video i 1984.
Bryggetorget
Bryggetorget finnes flere steder:
Jeffrey kullkraftverk
Anlegget ble bygget ut i årene 1978–1983. Brenselkilden er sub-bitumenøst kull. Totalt CO2-utslipp i 2006 var på 16,24 mill tonn.
Pieniny
Pieniny er en fjellkjede i Polen og Slovakia, som deles i tre deler av elven Dunajec: Pieniny Spiskie («Spiszpieninene»), Pieniny Środkowe («De midtre Pieninene») og Małe Pieniny («De små Pieninene»). Fjellkjeden består hovedsakelig av kalkstein- og dolomittformasjoner, med den høyeste topp på 1050 meter. Fjellkjedens mest berømte fjelltopp er derimot Trzy Korony («De tre kroner»), som rager 982 meter i været. Pieniny – og særlig deres midtre del – er en av de mest populære turistregioner i Polen.
Navnet stammer fra keltisk «penno», som betyr «hode».
Store deler av Pieniny er verneområder. I Polen finnes nasjonalparken Pieniński, som omfatter De midtre Pieninene. På den slovakiske siden er De små Pieninene vernet som Pieninský nasjonalpark.
N’dalatando
N'dalatando er en by i Angola med om lag 46 000 innbyggere (estimert for 2010). Byen er hovedstad i Cuanza Norte-provinsen.
Karel Hartmann
Karel Hartmann (født 6. juli 1885 i Praha, død 16. oktober 1944 i Auschwitz) var en tsjekkoslovakisk ishockeyspiller som deltok i de olympiske leker i 1920 i Antwerpen.
Hartmann vant en olympisk bronsemedalje i ishockey under sommer-OL 1920 i Antwerpen. Han var med på det tsjekkoslovakiske laget som kom på tredjeplass i ishockeyturneringen, bak Canada og USA. Tsjekkoslovakia spilte tre kamper i turneringen, i første kampen tapte de mot Canada 0-15 og i neste kamp tapte de 0-16 til USA. I kampen om bronsemedaljene beseiret de Sverige 1-0. Ishockeyturneringen i Antwerpen var også det første verdensmesterskapet i ishockey.
Jhelum (elv)
Jhelum (hindi: झेलम, kasjmiri: Vyeth, punjabi: ਜੇਹਲਮ, urdu: دریاۓ جہلم) er en elv i Pakistan og India. Elven er den største og vestligste blant de fem elvene som er å finne i Punjab. Det er en av de fem elvene som har gitt Punjab dets navn. Den er ca. 774 km lang og renner gjennom Jhelum-distriktet i Pakistan. Jhelum er en sideelv til Chenab. I Rigvedaen er elven kjent som Vitastā og grekerne fra antikken kalte den Hydaspes.
Beskrivelse
Jhelum dannes fra en kilde på Verinag, lokalisert helt nederst i Pir Panjal-fjellkjeden som strekker seg i den sørøstre delen av Kashmir. Pir Panjal-fjellkjeden er en del av Himalaya. Elven renner gjennom Kashmirdalen, forbi Srinagar Srinagar og Wular-innsjøen før den går over til Pakistan fra den indisk-kontrollerte Kashmir gjennom en dyp og smal fjellkløft. Kishenganga Neelum-elven, som er den største sideelven til Jhelum, løper sammen med Jhelum ved Muzaffarabad. Det samme gjør den nest største sideelven, Kunhar. Kunhar forbinder pakistansk-kontrollerte Kashmir med resten av Pakistan ved hjelp av Kohalabroen øst for Bakote-sirkelen. Denne elven løper deretter sammen med Poonch-elven, og renner til slutt ut i reservoaret til Mangla-demningen i Mirpur-distriktet. Jhelum går inn i Punjab fra Jhelum-distriktet. Videre renner elven gjennom den flatstrakte, pakistanske Punjab, og deler regionen lokalt i to. Elven munner ut i Chenab ved Trimmu, som ligger i Jhang-distriktet. Chenab løper sammen med Sutlej og danner Panjnad-elven, som til slutt løper sammen med Indus ved Mithankot.
Utbygging
En rekke konstruksjoner har blitt bygd i løpet av de siste 100 årene, blant annet for å kontrollere vannmengden og strømmen i elven. Dette har skjedd og skjer gjennom det såkalte Indus Basin-prosjektet, som er et samarbeidsprosjekt mellom India og Pakistan. Mangla-demningen ble gjort ferdig i 1967, og er blant verdens største demninger. I tillegg har det blitt bygget en del demninger i elven, blant annet for å gjøre elven dypere og for å skille ferskvann fra saltvann. Rasul-demningen og Trimmu-demningen, bygget henholdsvis i 1967 og 1939, er to eksempler på slike demninger. Gjennom Rasul-demningen strømmer det 24,000 m³ vann per sekund. Trimmu-demningen har en strøm på 18,000 m³ per sekund. Sistnevnte demning tar også imot vann fra Chenab.
I tillegg til Indus Basin-prosjektet, har det også blitt bygd noen uavhengige kanaler fra og/eller til Jhelum. Øvre Jhelumkanal går fra Mangla til Chenab-elven. Rasul-Qadirabadkanalen går fra Rasul-demningen til Chenab. Chashma-Jhelumkanalen går fra Chashma-demningen i Indus til Jhelum-elven nedenfor Rasul-demningen. Elven nyttes først og fremst til irrigasjonsformål og kraftproduksjon.
Vannet fra Jhelum er allokert til Pakistan under betingelsene av Indus vannavtale fra 1960 India arbeider med et vannkraftprosjekt på en sideelv fra Jhelum for å etablere førstebruksrett på elvevannet over Pakistan i henhold til nevnte vannavtale.
Safri Duo
Safri Duo er en dansk duo bestående av Morten Friis og Uffe Savery.
Duoens kjennetegn er at de blander slagverkinstrumenter med electronica.
Utgivelser
Singlen «Played-A-Live» (komponert sammen med produsent Michael Parsberg) ble en stor suksess da den ble utgitt i 2000. Denne singelen solgte hele 700 000 eksemplarer i Europa og lå 19 uker på danske hitlister. Året etter kom albumet Episode II, deretter fulgte Episode II - The Remix Edition med en ny versjon av Michael McDonalds Sweet Freedom (Rod Temperton). I 2003 kom singelen «Fallin' High» fra duoen, og det etterfølgende albumet het 3.0. I 2004 ble 3.5 utgitt, dette albumet var en 2 diskutgave av 3.0, her ble også singlene «Rise (Leave Me Alone)», «All The People In The World», «Ritmo De La Noche» og «Knock on Wood» (alle med Clark Anderson på vokal) lagt til. Bonus-CD-en inneholder en Safri Duo-medley, 2 forlengede versjoner av «Ritmo De La Noche» og «Rise (Leave Me Alone)» + 7 remikser.
Deres nyeste album heter Origins og ble ut gitt 17 november 2008. Deres nyeste singel heter «Helele» (feat. Velile) og er den offisielle VM-låta til den tyske TV-kanalen RTL.
S.C.O.M. / Dolla / Get It / Spraypaint & Ink Pens
S.C.O.M. / Dolla / Get It / Spraypaint & Ink Pens er en singel fra Fort Minor som bare ble gitt ut på Internett. Sangen ble ikke veldig kjent og fikk heller ikke mye oppmerksomhet.
Safri Duo
Utgivelser
21. juni 2010 ble det utgitt et Greatest Hits-album med låter fra Episode II, 3.0 og Origins, inkludert singelen «Helele»
Sumbe
Sumbe er en by i Angola med om lag 51 000 innbyggere (estimert for 2010). Byen er hovedstad i Cuanza Sul-provinsen.
Rio Pardo
Rio Pardo er en kommune i delstaten Rio Grande do Sul i sørregionen av Brasil.
VM i curling for menn 1995
Curling-VM for herrer 1995 ble arrangert 8. april – 16. april 1995 i Keystone Centre i Brandon i Manitoba i Canada.
Mark Saville
Mark Oliver Saville, baron Saville av Newdigate, (født 20. mars 1936) er en britisk dommer og medlem av Storbritannias høyesterett.
Han har utdannelse fra Brasenose College i Oxford og fikk advokatbevilling i 1962 og ble Queen's Counsel i 1975. I 1985 ble han dommer i High Court of Justice og ble, i henhold til tradisjonen, samtidig Knight Bachelor. I 1995 ble han Lord Justice of Appeal og utnevnt til Det kongelige råd.
I 1997 ble han life peer og fikk tittelen baron Saville av Newdigate.
Bloody Sunday-kommisjonen
29. januar 1998 utnevnte statsminister Tony Blair ble lord Saville utnevnt til å leder undersøkelseskommisjonen etter Bloody Sunday i Derry i 1972. Rapporten ble langt fram 15. juni 2010 og la alt ansvar for tragedien på de britiske militære styrkene.
Lurvelegg
Trøllgubben Lurvelegg er en barnesang med tekst og melodi av Vidar Sandbeck. Sangen ble kjent gjennom radioprogrammet Barnetimen for de minste på 1960-tallet og handler om en trollgubbe i skogen. Sangen brukes i barnehager og småskoleklasser som en sanglek for innlæring av tall.
Rosabåndet måler
Rosabåndet måler (Rhodometra sacraria) er en sommerfugl i gruppen av de egentlige målere (Geometridae). Denne arten er kjent for å kunne foreta lange vandringer, og er påtruffet noen få ganger i Norge. Slekten Rhodometra har 11 kjente arter, men bare denne forekommer i Europa.
Utseende
En middelsstor (vingespenn 22 – 28 mm), slank, blekgul til rosa måler. Hannen har fjærformede antenner. Forvingen er vanligvis blekt okergul, men kan ha et ganske sterkt, rosa skjær. Det går en rosa skråstripe fra vingespissen til litt utenfor midten av bakkanten. Bakvingen er silkeaktig hvit. Larven er lang og tynn, gulbrun eller grønnlig med en mørkere ryggstripe.
3.5
3.5 er et album fra Safri Duo og ble utgitt i 2004.
Rosabåndet måler
Levevis
Arten er kjent for å foreta lanmge vandringer. Den har faste bestander i middelhavsområdet men vandrer regelmessig nordover gjennom Europa, av og til når enkelte individer Norge. Larven lever på tungras (Polygonum spp.), syrer (Rumex spp.) og andre lave urter.
Utbredelse
Arten er funnet over hele Europa. Den finnes også over store deler av Afrika og Asia. I Norge finnes det spredte funn nord til Nord-Trøndelag.
Fijiansk hindi
Fijiansk hindi eller fijiansk hindustani (latinsk ', devanagari ') er et indoarisk språk som snakkes på Fiji og av utvandrede fijianske indere. Språket er basert primært på awadhi og bhojpuri, men inneholder også ord fra andre indiske språk. Språket har også lånt inn ord fra det germanske språket engelsk og det austronesiske språket fijiansk. Begge disse språkene er sammen med fijiansk hindi offisielle språk på Fiji. Lydverket i fijiansk hindi har blitt påvirka av de omkringliggende stillehavsspråkene, og dette fører til at språket er uforståelig for folk som snakker indisk hindi.
Reker
Reker tilhører tifotkrepsene. De er vanligvis ganske små dyr som opptrer i stort antall. Forskjellige slags reker holder til på forskjellige dyp både i havet og i ferskvann. I denne artikkelen omtales infraordenen Caridea, som omfatter nesten alle reker som forekommer i Norge, men en annen gruppe av tifotkrepser, Dendrobranchiata, kalles også «reker».
De er særlig kjent som matnyttige og kan brukes på mange forskjellige måter i middagsretter.
Mange arter holdes også i akvarium. Reker omfatter grupper som Atyidae, Caridina, kloreker og viftereker. Av de mer kjente artene kan nevnes amanoreke, blomsterreke, Cryphiops caementarius,  dypvannsreke, Gabonreke, Halocaridina rubra, kirsebærreke, Molukk-viftereke og rød krystallreke.
Taksonomisk plassering
Taksonomien til storkrepser er komplisert og under stadig revisjon. En moderne oppdatering av systematikken gis nedfor i tråd med 2013-revisjonen, etter oversikten i WoRMS-databasen. .
Orne (elv)
Orne er en elv i Normandie, nordvest i Frankrike. Den munner ut i Den engelske kanal ved havnen Ouistreham. Elven har sitt utspring i Aunou-sur-Orne øst for Sées. En av sideelvene til Orne er Odon.
Orne dannet den østlige flanken for de allierte som en del av Operasjon Overlord under annen verdenskrig den 6. juni 1944. Orneelven var faktisk de alliertes første fase på D-dagen.
Orne renner gjennom følgende departement og byer:
Hydrologi og vannkvalitet
Vannet i Orne er normalt moderat grumsete og brunt i fargen, og pH-verdien i elven har blitt målt til 8,5 ved byen St. Andre sur Orne hvor vannet om sommeren når en temperatur på omkring 18 °C. Den elektriske ledeevnen i Orne er målt til 30 micro-Siemens pr. centimeter.
Peter Mykleset
Einar Peter Mowinckel Mykleset (født 4. april 1951) er en norsk høgskolelektor ved Høgskolen i Hedmark, forfatter og tidligere fotballspiller og trener for Hamarkameratene.
Han var med på å danne Cartherud Fotballforening på slutten av 1972, og var nestformann i klubben. Laget vant 6. divisjon året etter. Samtidig spilte han håndball for Ham-Kam i andre divisjon.
Mykleset fikk blant annet én seriekamp for Ham-Kam mot Bryne den 21. august 1977.
I 1984 ble han hovedtrener for nivå tre-klubben, og året etter rykket de opp til andre divisjon. I august 1985 ble han sammen med Tom Jacobsen presentert som ny hovedtrener for Hamarkameratene. Jacobsen fikk hovedansvaret, mens Mykleset tok hovedfag ved Idrettshøgskolen samtidig. Ham-Kam havnet på femteplass i første divisjon i 1986, men rykket ned i 1987. Mykleset sluttet som trener etter 1987-sesongen for å fokusere på studiene.
Han innehar D-trenerkurs fra Norges Fotballforbund og er diplomtrener fra Norges Idrettsforbund. Mykleset underviser ved Høgskolen i Hedmark, avdeling for helse og idrett i tillegg til at han bedriver omfattende trenervirksomhet for barn og unge.
Joseph Stockinger
Joseph Michael Stockinger (født 8. februar 1828 i Gföhl i Østerrike, død 25. mars 1903 i Arendal) var en østerriksk bokbinder og initiativtaker til stiftelsen av Norges første idrettslag i 1855.
Han ble født i Østerrike av Franz Xaver Stockinger og Anna Maria Siegert. I Wien gikk han i lære hos en bokbindermester i 11 år, før han innvandret til Norge i 1854
Han bodde først noen år i Oslo (dengang Christiania), og var initiativtaker da Christiania Turnforening ble stiftet som Norges første idrettslag 13. april 1855. Han flyttet så til Arendal i 1856 og etablerte seg som bokbindermester der. Han tok initiativ til å stifte Arendal Turnforening 17. mai 1857, hvor han var formann i 35 år og styremedlem hele sitt liv. Han ble æresmedlem i 1871. Han giftet seg 4. oktober 1865 med Anne Birgithe Larsen (1841–1926).
Heder
Joseph Stockinger er hedret med en byste på Kanalplassen i Arendal sentrum. Bysten er laget i bronse på granittsokkel, og ble avduket 17. mai 2000 av Stockingers oldebarn, Ulf Stockinger. Kunstneren bak er Trygve Thorsen, som var fra Arendal. Den ble gitt som gipsavstøpning til Arendal Turnforening i 1927, og var laget etter fotografier. Bysten er senere flyttet til Sam Eyde videregående skole. Han mottok Kong Oscar IIs medalje til belønning for fortjenstlig virksomhet i sølv i 1896.
Kristiansund og Omegn Golfklubb
Kristiansund og Omegn Golfklubb er en golfklubb fra Kristiansund, stiftet i mai 1991. Klubben disponerer en 9-hulls skogs- og parkbane i Seivika, med utfordrende fairways og små greener. Klubben har i dag ca. 300 medlemmer.
MS «Sørøy»
MS «Sørøy» (kallesignal LEHX) var et kombinert laste- og passasjerskip (kystruteskip) som ble overlevert Finnmark Fylkesrederi og Ruteselskap (FFR), Hammerfest i 1949. Skipet var byggnummer 63 ved Trosvik mekaniske verksted i Brevik. MS «Sørøy» gikk i ruten Mosjøen – Hammerfest, men var flere ganger utleid blant annet som avløserskip i hurtigruten. I 1966 ble skipet solgt til staten som skoleskip, og etter flere eierskifter ble hun i 2004 solgt til Dubai for bruk som skoleskip.
Ondjiva
Ondjiva er en by i Angola med om lag 19 000 innbyggere (estimert for 2010). Byen er hovedstad i Cunene-provinsen.
MS «Sørøy»
Historie
I 1946 kontraherte Finnmark Fylkesrederi og Ruteselskap to skip fra Trosvik mekaniske verksted i Brevik. Det første ble overlevert 1. september 1949 og ble døpt MS «Sørøy». Søsterskipet ble levert i juli 1950 som MS «Alta». Skipene skulle gå i rutetrafikk mellom Hammerfest og Mosjøen, som på det tidspunktet var Nordlandsbanens nordligste stasjon. I tillegg skulle skipene brukes i ruter mellom Hammerfest og øst-Finnmark.
Hurtigruterederiene hadde i 1949 akutt skipsmangel, siden nybyggingen av hurtigruteskip tok lengre tid enn planlagt. De fleste skipene i hurtigrutetrafikk var nedslitte etter krigsårene, og ny klassifisering for å beholde passasjersertifikatene ville bli kostbart, særlig med tanke på den korte tiden som gjensto før utskiftning. De nye skipene Finnmark Fylkesrederi og Ruteselskap hadde under bygging var et bedre alternativ, og i perioden 1950 – 1960 ble MS «Sørøy» utleid til hurtigruterederiene Det Nordenfjeldske Dampskibsselskab (NFDS) i Trondheim og Det Bergenske Dampskibsselskab (BDS) ved flere anledninger. I 1951 var skipet utleid til Kings Bay Kull Compani på Svalbard. I tillegg til ruten mellom Hammerfest og Mosjøen, gikk MS «Sørøy» i lokalruter i Øst-Finnmark og i sommerruter til Svalbard.